
AUCTOR. 


Ii  entes  hominis  duabus  a telis  simplicibus  constant, 
externa  (substantia  corticali,  s.  adamantina,  vitrea,  s. 
cortice  dentis,  emaille),  et  interna  (substantia  ossea), 
utriusque  substantiae  interiora  dentis  pulpam  circum- 
cludunt, cujus  longe  alia  est  textura.  Cujusque  den- 
tis radix  involucro  tenui  obducitur,  membrana  den- 
tis externa,  cujus  facies  exterior  faciei  interiori  al- 
veoli adhaeret,  lacies  autem  interior  dentis  radicem 
ita  obducit,  ut  haec  alveolo  affigatur.  Cum  alveolo, 
ut  vetustiores  putabant,  strictius  hacc  membrana  jun- 
cta est,  quam  cum  dentis  radice,  cum  maxillae  perio- 
steo  circa  alveoli  aperturam  cohaerere  dicitur.  Invo- 
lucrum internum  canalium  radicum  et  cavitatis  co- 
ronae, (membrana  dentis  interna),  involucro  externo 
circa  radicis  aperturam  adnexum  est.  Yetere  dente 
evulso  membranam  externam  in  alveolo  remanere 
existimabant.  Dentes  inter  vitam  labefactantur  et 
post  mortem  excidunt,  si  ista  membrana  rarescit,  vel 
putredine  destruitur. 

Recentiori  aevo  Bird  novam  de  hac  membrana 
sententiam  protulit:  membranam,  ait,  mucosam  esse, 
quae  circa  dentis  collum  tuber  formet  exiguum,  ex- 
ternam radicis  faciem  obvestiat  et  circa  ejus  apicem 
ad  interiora  inflectatur.  Luculenter  hoc  tegumen- 
tum vasculis  pertextum  in  dentibus  recens  evulsis 
conspicitur,  optime  quidem,  si  dens  in  aquam,  acidi 
nitrici  diluti  pauxillo  temperatam,  immittitur.  Per- 
peram judicant,  inquit,  qui  hanc  membranam  dente 
evulso  remanere  dicant  in  alveolo,  hic  enim  tunica 
fibrosa  investitur,  et  utraque  membrana  firmitatis 
causam  exhibet,  qua  dentes  alveolis  sunt  infixi.  Al- 
terae huic  membranae  Bird  vasa  absorbentia  tri- 
buit et  dentium  lactantium  resorptionem,  si  qua  lo- 
cum habet,  ab  iis  deducit. 

Qui  dentium  evolutionem  accuratius  enucleare 
conatur,  ad  primam  eorum  conformationem  descen- 
dat, necesse  est. 

Quamdiu  dentes  in  maxillis  reconditi  jacent, 

quisque  eorum  sacculo  clauso  vasculis  ditissimo  ner- 

\ 

visque  haud  dubie  instructo,  circumdatur  (folliculo 
dentis).  Unusquisque  folliculus  duas  habet  membra- 
nulas, quarum  utraque  testibus  Mcckel  et  W eb  er 
vasis  abundat:  interior  solidior,  facie  interna  laevi 
conspicua  est.  Quae  pars  sacculi  dentis  radicem  cin- 


git,  in  membranam  externam  et  internam  diduci 
nequit,  eadem  radici  tam  firmiter  adhaeret,  ut  inter- 
stitium non  supersit,  quare  liic  loci  membrana  interna, 
quae  circa  coronam  producendae  substantiae  vitreae 
inservit,  deficere  videtur.  In  his  forsan  causa 
cernitur,  quod  dentis  radix  substantia  vitrea  non  ob- 
ducatur. Interiorem  sacculi  membranam  exhibere 
organon,  quo  substantia  vitrea  edatur,  animalia  ex- 
tra dubitationem  ponunt.  Dentes  enim  molares  ele- 
phantis, ruminantium  et  glirium  non  modo  externe 
substantia  vitrea  simpliciter  obducit,  sed  eadem  pli- 
cas fingit,  dentis  interiora  petentes,  quae  eo  oriuntur, 
quod  pulpa  et  substantia  ossea,  ex  hac  emergens,  quo 
tempore  dentis  corona  formatur,  fissuris  perpendicu- 
laribus, a dextra  ad  sinistram  discurrentibus,  in  plu- 

I 

res  dividitur  particulas,  ipsaque  sacculi  membrana 
plicas  constituit,  quae  in  particularum  interstitia  sc 
insinuantes  substantiam  vitream  deponunt;.  Heris- 
saut  apparatum  glandulosum  peculiarem  tunicae  inter- 
nae describit,  quo  ad  secernendam  substantiam  vi- 
tream idonea  reddatur,  cui  sententiae  E.  M.  Rous- 
seau  adstipulatur,  dicens,  si  membrana  sacculi  den- 
tis super  corona  dissolvatur  et  protinus  vitro  ocula- 
rio, focum  linearum  trium  vel  quatuor  habente,  con- 
sideretur, ingentem  numerum  vesicularum  minima- 

rum,  iis  Mesembryantimi  crystallini  similium,  ani- 
madverti. Series  exhibent  bene  ordinatas,  dentis  co- 
ronae utplurimum  parallelas,  humor,  quem  continent 
initio  pellucidus  postea  lacteus  et  spissus  apparet. 
Cuvier,  quanquam  ipse  non  viderit  hasce  glandulas, 
tamen  eas  in  dubium  non  vocat.  — 

Ros  enthal  istas  glandulas  negat,  nam  interio- 
rem sacculi  faciem  admodum  vasculosam  et  osculis 
vasculorum  ubique  praeditam  esse,  quippe  quae  in 
arter  iis  cranii  massa  rubra  injectis  instar  punctulorum 
rubrorum  satis  constipatorum  ipse  viderit,  persuasum 
habet.  Auctore  I.  F.  Meckel,  quisque  sacculus 
seorsjm  formatur,  quamquam  omnes  intra  alveolum 
tela  cellulosa  rara,  vasis  opulenta  circumdentur. 
Mentio  hic  facienda  est,  qualis  intercedat  ratio  inter 
sacculos  dentium  permanentium  atque  lactantium* 
Jam  Albini  dispositiones,  quas  S o e m m eri  ng,  F o X, 
Blake  confirmarunt,  dentium  permanentium  sacculos 
cum  iis  lactantium  initio  eadem  ossis  cavitate  conti- 
neri, paulatim  vero  ambos  septo  transverso  segre- 
gari, nos  edocuerunt,  ita  ut  plurium  dentium  per- 
manentium cavitas  versus  gingicam  aperta  maneat. 
Blake  per  has  aperturas  dentium  permanentium  et. 
lactantium  sacculos  commercium  alere  illosque  ex 
his  propullulare  existimat.  Meckel  autem  reperit, 

inter  membranam  utriusque  sacculi  internam  nun- 
quam commercium  existere  per  cavitatem,  sed  \ex- 
ternam  tantum  membranam  edere  processum,  in 
quo  protinus  post  formationem  sacculus  dentis  per- 
manentis plane  clausus  evolvatur. 

Dentium  sacculi  mature  apparent:  jam  sub  de- 
cimam a conceptione  hebdomadem  quodque  maxil- 
larum dimidium  quatuor  habet  sacculos,  duos  anteri- 
ores, duos  posteriores;  ambo  posteriores  et  ambo  an- 
teriores maxime  sunt  finitimi;  inter  hos  vero  et  illos 
non  mediocre  interstitium  positum  est;  anteriores 
minores  sunt  posterioribus ; illi  haud  dubie  rudi- 
menta dentium  incisivorum,  hi  vero  bicuspidum  exhi- 
bent; exeunte  mense  tertio  inter  sacculos  anteriores 
et  posteriores  quintus  oritur,  denti  canino  destinatus  ; 
quintus  post  mensem  quartum  sacculus  dentis  molaris 
primi  permanentis  invenitur. 

In  sacculorum  cavitate  humor  invenitur,  cujus 
indoles  ad  varias  aetates  sese  conformat.  Meis  ner, 
qui  capsulas  dentium  infantis  recens  nati  examinavit, 
humorem  initio  rubellum  dein  albidum  apparere  et 
hanc  indolem  prae  se  ferre  asserit. 


Humor  capsularum  dentium 
lactentium. 

Attributa  physica. 


Humor  capsularum  dentium 
molarium  permanentium. 
Attributa  physica. 


/ 

C o 1 o r satis  limpidus,  mo- 

A 

do  flocculis  quibusdam  ei 
innatantibus  turbatus. 

Sapor  mucosus,  parum 
l perspicuus. 

Odor  nullus. 

Consistentia  pituitosa, 
sed  stillando  nulla  formans 
filamenta. 

Attributa  cheinica. 
Aqua  cum  eo  facila  misce- 
tur, sed  turbatur;  post  plu- 
res  demum  horas  mixtura 
clara  evadit  et  in  fundo  vi- 
tri flocculi  nonnulli  pellu- 
centes  apparent. 

Charta  docimastica  per 
horam  dimidiam  solutioni 
aquosae  exposita  manifeste 
rubet,  nec  non  siccata  rube- 
dinem retinet. 

Solutio  aquosa  his  reagen- 
tibus examinatur:  k a 1 i o x a- 
licum  pariter  ac  ammo- 
n i a c u m levem  efficiunt  lur- 
biditatem. 

Hy  drargyrum  nitri- 
cum  oxydaturrf  solutionem 
turbat  etaliquanto  post  floc- 
culi parvi  secedunt. 

Plumbum  a c e t i c u m 
protinus  graviorem  inducit 
turbiditatem  flocculosque  al- 
bidos. 

Infusum  gallarum  ad- 
jecta solutione  haud  mani- 
feste turbatur. 


idem. 

* \ 

idem. 

• ‘ • f 

idem. 

eadem. 

i 

Attributa  cliemica, 
eadem. 


i 

. .1  ■ . • I • * * ) ? ' * 

eadem. 


turbiditas,  pari  quantitate  so- 
lutionis et  reagentis  desumta, 

multo  minor  est. 

' : ::r  • i 

eadem. 


eadem. 

i 

eadem. 

u r 

Argentum  nitricum  et 
su|pliuticum  turbiditatem 
addito  aeido  nitrico  non 
cedentem  efficiunt. 

Barytum  aceticum  le- 
vem  tantum  turbiditatem 
praestat,  affuso  acido  muria- 
tico non  evanescentem. 

Acidum  aceticum  et 

. 

muriaticum  turbant  solutio- 
nem. 

Alcohol  eundem  praestat 
effectum, minorem  vero  quam 
acida. 

Ex  hocce  brevi  examine  Meisner  ratiocinium  du- 
cit, humorem  illum  continere  : ' 

1.  acidum  quoddam,  haud  dubie  acidum  laeticum 
liberum ; 

2.  materiam  singularem  plumbo  acetico  praecipi- 
tandam, quam  mucum  esse  putat,  omissis  tamen  ar- 
gumentis ; 

3.  aliquantum  calcis  phosplioricae,  sales  muriaticos 
et  sulphuricos.  — 

Substantia  dentium  vitrea. 

Ab  ossea  imprimis  eo  discrepat,  quod  perparum 
vel  nihil  substantiae  animalis  cremabilis  continet,  sed 
fere -solis  partibus  terrarieis  componitur,  quo  fit,  ut 
acido  nitrico  non  flavum  obtineat  colorem. 


eadem. 


eadem. 


eadem. 


eadem. 


.»  • 1,1 

Hoc  quidem  constat,  materiam  animalem,  si  qua 
insit,  non  esse  continuam,  ita  ut,  si  partes  ejus  ter- 
raneae  acido  muriatico  solvantur,  substantia  animalis, 
quae  substantiae  vitreae  figuram  habeat,  non  rema- 
neat. Color  lacteus  est,  paulo  coerulescens,  ipsa  sub- 
stantia solidissima,  gravissima  durissima  totius  corpo- 
ris, multo  durior  quam  substantia  ossea.  Si  diffracta 

\ **'  * ' . ' ,f . < . • > . t l . ■ i . 4 

chalybi  bono  alliditur,  teste  Soemmering,  scintillas 
edit.  Quamdiu  dens  naturali  gaudet  humore,  sub- 
stantia vitrea  ab  ossea  potest  deduci,  calori  in- 
tensiori autem  subito  submissa,  qui  non  tantum  esse 

/ 

debet,  ut  destruat  dentem,  cum  crepitu  dissilit.  Dens 
paulatim  calefactus  in  particulas  divellitur,  quae  ex 
utraque  substantia  constant.  Methodo  ante  dicta 
substantiam  vitream  segregandi  Berzelius  in  dis- 
quisitionibus usus  est,  simul  tamen  eam  adhibuit 
providentiam,  ut  particulas  bene  seligeret,  quum  in- 
terdum frustula  substantiae  osseae  adhaereant,  quae 

9 

in  acidum  muriaticum  immissa  eo  cognoscuntur,  quod 
particulas  cartilagineas  ejusdem  figurae  relinquunt, 
substantia  autem  vitrea  fere  ex  toto  solvitur.  Alios 
in  hac  re  minus  caute  versatos  esse,  suspicari  licet, 
unde  evenerit,  ut  substantiae  animalis  copia  diver- 
sissima perhibeatur.  Pepys  ad  faciendam  explora- 

lionem  substantiam  vitream  abradendam  curavit,  ni- 
liilque  materiae  animalis  invenit. 

100  ponderis  partes  substantiae  vitreae  continent: 


Auctore  Morechini. 

30  partes  materiae  animalis# 
33  — calcariae. 

9 — Magnesiae. 

5 — Argillae. 

22  — Acidi  phosphorici 

et  fluorici. 

X — Acidi  carbonici. 

Auctore  Berzelio. 

2,  0 partes  substantiae  mem- 
branosae, aquae  et  carti- 
laginis e substantia  ossea 
forte  adhaerente. 

85,  3 partes  calcareae  phos- 
phoricae. 

8,  0 partes  calcareae  car- 
bonicae. 

3,  2 partes  calcareae  fluo- 
ricae. 

1,  5 partes  Magnesiae  plios- 
phoricae. 


Auctore  Lassaigne. 

20  partes  substantiae  anima- 
lis. 

72  partes  calcareae  phospho- 
ricae. 

8 partes  calcareae  carboni- 
cae. 

s f'  r i .-•>  i 

Auctore  P e p y s. 

16  partes  aquae  crystallisa- 
tionis  et  defectus.. 

78  partes  calcareae  phos- 
phoricae. 

6 calcareae  carbonicaei 


Teste  Hildebrandt  substantia  vitrea  igne  tar- 
dissime nigrescit,  quum  vero  tandem  nigrescat,  car- 
bogcnium  contineat,  necesse  est.  Coronam  dentis 
modo  obducit,  in  ejus  acie  et  cuspidibus  prominen- 
tibus, quippe  quae  triturationi  maxime  sint  obnoxiae, 
crassior  est,  versus  collum  attenuatur,  et  qua  corona 
huic  adjungitur,  stricto  limite  finitur.  Schreger 

facta  incisione  dentis  horizontali,  substantiam  vitream 

tria  strata  varia  exhibere  vidit: 

1.  extremum  cinereum  reliquis  latius; 

2.  medium  lacteum,  multo  angustius  et  lineare; 

3.  intimum  non  minus  angustum,  cinereum,  sub- 
stantiae osseae  immediate  adjacens. 

Si  incisa  superficies  laevigatur  strata,  enume- 

i 

rata  ipsaque  libratio  multo  evidentius  conspiciuntur. 
Texturam  fibrosam  primus  Hunter  commonstravit, 

• -N-'  *y  • 

directionem  autem  fibrarum  Schreger  omnium 

l / ° ! 

primus  descripsit;  omnes  fibrae  arcuatae,  minime  ut 
radii  recti,  quod  Hunter  affirmat,  ita  decurrunt, 
ut  concavum  acuum  latus  versus  apicem,  convexum 
versus  radicem  dentis  speciet.  In  animalibus  longe 
alia  est  hbratio.  Auctore  Blake  substantia  vitrea  in- 
itio massam  exhibet  humidam,  mollem,  terraneam, 
quae  siccando  pulverulenta  et  alboflavida  evadit, 
tactu  aspera  est,  digitumque  dealbat;  talem  indolem 
in  recens  natis  adhuc  prae  se  fert,  ita  ut  massa  pul- 
verulenta facile  digito  possit  deteri.  Haec  ejus  indo- 
les persistere  dicitur,  donec  crassitiem  debitam  obti- 
nuerit, quo  facto  processu,  crystallisationi  haud  ab- 
simili, solidescere  videtur. 

De  modo,  quo  substantia  vitrea  e sacculorum 
humore  formetur,  auctores  dissentiunt.  Priores  nec 


] 5 


BlumenbaehetSoemmering,  substantiam  vitream 
exsudari  putabant  ossea,  ergo  ab  interioribus  versus 
exteriora  formari;  at  recentiorum  disquisitiones  con- 
trarium docuerunt.  Rosenthal  substantiae  vitreae 
conformationem  cum  corporum  anorganicorum  con- 
cretione (Sinterung)  comparavit,  nihil  esse,  dicens, 
nisi  depositionem  substantiae  osseae  mere  condensa- 
tae. Quo  nam  modo  substantia  vitrea  pro  succes- 

X 

siva  depositione  per  vasorum  ostiola,  quae  defendit 
substantia  vitrea,  formetur,  his  verbis  descripsit:  pun- 
ctula ossea,  per  vasorum  ostiola  deposita,  pulpae  os- 
seae muco  albido  obductae  adhaerescunt  adeoque 
constirpanlur,  ut  lamellae  instar  eam  tegant.  Cui 
lamellae  nova  adglutinantur  punctula  ossea  similem-- 
que  fingunt  lamellam.  Punctulorum  osseorum  depo- 
sitio ubique  aequabiliter  fieri  potest,  quum  sacculus 
undique  vasis  exhalantibus  sit  munitus.  Hunc  iri 
modum  formatio  procedit,  donec  vasorum  oscula 
concremento  isto  obturata,  nihil  amplius  secernere, 
queant,  quo  facto  dens  erumpit.  Quodsi  concremen- 
tum examinatur,  punctula  ossea  tam  constipata  et 
cohaerentia  inveniuntur,  ut  facta  incisione  transversa 
nullum  lamellarum  punctulum  distinguatur;  proinde 
punctula  harum  lamellarum  superimpositarum  nonnisi 
strias  formant  transversas,  siquidem  unumquodque 

punctulum  sine  alieno  quodam  interposito  adnectitur 
alteri.  Qui  punctulorum  confluxus  in  lineas  substan- 
tiam osseam  citra  organicum  processum  ad  summum 
condensationis  'gradum  evehi,  comprobat.  I.  Hun- 

ter  substantiam  vitream  crjstallisatione  quadam  ma- 

/ 

teriae  ex  humore  depositae  formari,  initio  mollius- 
culam  esse,  paulatim  vero  indurescere  tradit.  1.  F. 
Meckel  de  substantiae  vitreae  conformatione  haec 
habet:  in  fundo  sacculi  dentis  paulatim  ex  humore 
prodit  nucleus  mollis  rubellus,  qui  inde  a sacculi 
fundo  multis  vasis  nervisque  relative  magnis  imperti- 
tur; membrana  autem  non  obducitur,  quae  admini- 
culis artificialibus  possit  segregari ; pedetentim  illius 
coronae  partis  figuram  recipit,  quae  aciem  aut  coro- 
nam superficiei  manducatoriae  format.  Neque  incre- 
mentum neque  regenerationem  substantiae  vitreae 
contingere,  ex  eo  apparet,  quod  organon  formativum 
perit;  ex  quo  tempore  enim  dens  prorupit  et  invo- 
lucrum perforavit,  ea  sacculi  pars  evanescit,  quae  co- 
ronam laxe  circumdedit. 

Substantia  ossea,  aCuvierivoire,  e bur  di- 
cta, durior,  solidior,  opacior,  quod  ad  massam,  sim- 
plicior est  quam  ossium  tela,  vasis  nervis  telaque  cel- 
lulosa carens,  cellulis  et  medulla  ossea,  quod  non- 
nulli tradunt,  destituta;  compositionis  chemrcae  re- 


17 


spectu  telae  osseae  similis,  eo  tamen  interposito  di- 
scrimine,  ut  pius  terranearum,  minus  animalium  ma- 
teriarum contineat.  Totam  constituit  dentis  radicem, 
collum  et  majorem  coronae  partem;  calori  modico 
submissa  paene  vitri  instar  frangitur.  Licet  fractura, 
sive  dens  calori  submissus  sive  recens  sit,  laevis  ap- 
pareat et  neque  fibras  neque  lamellas  ostendat,  plura 
tamen  momenta  substantiam  non  plane  monomor- 
pham  esse  testantur,  fracturae  enim  facies  nitorem 
sericeum  exbibet,  qui  fractura  laevigata  manifestior 
redditur;  in  dente  juxta  longitudinem  diffracto  striae 
nitidae  observantur.  Varias  striarum  directiones  pri- 
mus detexit  Scbreger,  quippe  quae  ad  formam 
basis  cavitatis  interioris  dentium  se  accommodent; 
si  enim  simplex  est  basis,  uti  in  dentibus  incisivis 
et  caninis,  striae  simplici  arcu,  cujus  concavitas  versus 
dentis  cavum  spectat,  super  eam  decurrunt,  sin  basis 
cavitatis  coronae,  ut  in  dentibus  molaribus,  in  forni- 
cem duplicem  interposita  depressione  substantiae  os- 
seae separatum,  excurrit,  striae  undulatae  vel  sinuo- 
sae super  illum  fornicem  decurrunt.  E quibus  non- 
nulli suspicantur,  substantiam  osseam  e pluribus  stra- 
tis concentricis  esse  compositam,  quae  nullo  admini- 
culo segregari  et  exfoliari  possint.  Si  dentes  inter 
formationis  exordia  versantes  cum  reliquis  corporis 

ossibus  comparamus,  hoc  apparet  discrimen:  ossium 
substantia,  dum  efformatur,  organicas  simul  particu- 
las suscipit,  quae  pariter  atque  tela  ossea  in  os  du- 
rescunt, quo  lit  ut  ossa  nunquam  materiarum  anor- 
ganicarum  rigiditatem  plane  obtineant;  alia  dentium 
ratio  est,  qui  enim,  quum  magis  mera  sint  concre- 
menta massae  osseae,  ad  anorganicorum  texturam 
proprius  accedunt.  Facillime  dentes  juxta  longitudi- 
nem franguntur,  R u d o 1 p h i enim  dicit,  si  coronae  sub- 
stantia ossea  adjecto  acido  nitrico  diluto  privetur 
tegmento  vitreo,  ipsam  coronam,  non  radicem,  juxta 
longitudinem  findi  in  fragmina,  quorum  numerus  se- 
cundum varias  dentium  humanorum  species  accura- 
tius determinari  possit.  Idem  e multis  disquisitioni- 
bus ratiocinium  ducit,  dentes  humanos  non  ab  uno 
puncto  osscscere.  Utplurimum  in  dentibus  incisivis 

tria,  in  caninis  duo,  in  bicuspidatis  duo  vel  tria,  in 

/ 

molaribus  quatuor  ad  sex  ossificationis  puncta  inve- 

I 

niuntur.  Ouamdiu  dens  nihil  nisi  rudimentum  ex- 
hibet, radice  destitutum,  totidem  particulas  habet, 
quot  ossificationis  puncta,  si  substantia  vitrea  est  ab- 
lata; sin  radices  formatae  sunt,  particulae  dentis  per 
eas  continentur.  Radix  ad  omnes  coronae  particulas 
pertinet,  seu  omnium  elongationes  sistit.  Ke  tela 
quidem  cellulosa  seu  parenchymate  coronae  parlicu- 

lae  conjunguntur,  nam  quo  sese  tangunt,  laevissimae 
sunt,  nec  vitro  quidem  oculario  filamentosi  aliquid 
detegi  potest.  Dentibns  increscentibus,  inter  se  testu- 
lae illae  conjunguntnr.  Cui  Rudo  Iphi  i sententiae 
alii  auctores  ex  toto  refragantur;  dentium  ossificatio- 
nem ab  uno  tantum  puncto  ordiri,  Cio  que t asse- 
rit, quem  vero  ad  instituendas  disquisitiones  semper 
eam  formationis  periodum  elegisse  constat,  qua  te- 
stulae singulae  jam  coiissent.  Inter  utrumque  me- 
dium tenet  Hunter,  dentibus  caninis  unum  tantum 
ossificationis  punctum  adscribens,  cui  Blake,  Albi- 
nus* Serres  adstipulantur,  imo  I.  Meckel  vili- 
pendendas  censet  disquisitiones  a Rudolphio  insti- 
tutas, quippe  qui  ratiocinia  sua  tantummodo  ab  aci- 
dorum efficacia  in  dentes  plane  cfformatos  deduxe- 
rit, non  ipsam  evolutionem  observaverit.  De  sub- 
stantiae osseae  vita  auctorum  sententiae  sunt  contro- 

l • 

versae,  nemo  adhuc  vasa  indagavit;  Blake  quidem 
vasa  sanguifera  ei  inesse  tradit,  at  ne  summo  qui- 
dem studio  adhibito  commonstrare  potuit.  Cuvior, 
patefacta  cavitate  eboris  elephantis  junioris,  pulpam 
neque  internae  eboris  faciei  adhaerere,  neque  per 
minimam  fibram  aut  minimum  vasculum  aut  telam 
cellulosam  cum  ea  conjungi,  expertus  est.  Pulpa 
tanquam  gladius  in  vagina  recondita  fuit  in  dente  et. 

circa  fundum  alveoli  tantum  cum  eo  cohaesit.  Mo- 
dus etiam,  quo  dentes  oriuntur  et  crescunt,  vasorum 
et  nervorum  defectum  comprobare  videtur.  Quemad- 
modum pili  in  bulbis,  ita  dentes  in  sacculis,  in  alveolis 
maxillarum  reconditis,  formantur.  Quum  pilus  forma- 
tus non  ita  crescat,  ut  ejus  substantia  ab  omni  parte 
augeatur,  sed  mutationis  expers  maneat,  novaque 
tantum  substantia  protrudatur  et  pilus  elongetur, 
certe  in  dentibus  eadem  ratio  locum  habet.  Tem- 
pus, quo  primus  dentis  nucleus  formari  incipiat,  a 
scriptoribus  varium  traditur.  Eustachius  modo 
refert,  viginti  dentes  existere  lactentes  eosque  jam 
ante  partum  et  prius  quidem  incisores  quam  molares 
formari.  Quod  recte  quidem  sed  minus  certe  dictum 
est;  verumtamen  serioris  temporis  scriptores,  verbi 
causa  Courtois  et  Blake,  magis  incerta  apponunt, 
ille  enim  de  incipiente  dentium  formatione  sub  men- 
sem demum  sextum,  hic  sub  initia  mensis  septimi 
aut  noni  disserit.  Auctore  Hunter  mense  quinto 
aetatis  foetalis  dentium  incisorum  ossificatio  orditur, 
incunte  mense  sexto  omnes  dentes  lactentes  obtinue- 
runt testulas  osseas.  I.  F.  Meckel,  multis  edoctus 
disquisitionibus,  dentium  ossificationem  eam  normam 
sequi  perhibet,  ut  primum  dens  incisivus  interior, 
deinde  bicuspidatus  anterior,  tum  incisivus  exterior 

porro  caninus,  postremo  molares  posteriores  osse- 
scant.  Haud  magis  certa  antiquiores  de  tempore  re- 
ferunt, quo  dentium  permanentium  ossificatio  inci- 
piat. Primus  omnium  bicuspidatus  permanens  ante- 
rior ossescit,  cujus  etiam  sacculus  et  pulpa  longe 
maturius  apparent,  scilicet  menses  aliquot  ante  for- 
mationem sacculorum  et  pulpae  secundi  et  tertii 
molarium  permanentium;  non  pone  sed  juxta  dentem 
lactentem  oritur.  Proxime  ab  hoc  dentes  permanen- 
tes incisivi  et  canini  ossescunt,  nimirum  interiores 
incisivi  sub  mensem  quintum  vel  sextum  post 
partum,  exteriores  et  canini  sub  septimum  vel  octa- 
vum; molaris  permanens  posterior  primus  anno  vi- 
tae secundo,  alter  anno  quinto  vel  sexto,  dens  sa- 
pientiae nunquam  ante  nonum  annum.  Ceteroquin 
multo  difficilius  est,  dentium  permanentium  ossifica- 
tionem certa  lege  determinare,  quam  lactentium. 
Fox  et  Serres  maxillae  inferioris  dentes  plerumque 
maturius  ossescere  compererunt,  quam  superiores. 

I 

Dentes  constantes  hoc  fere  ordine  erumpunt:  in- 
cisivi, canini  et  bicuspides  circa  annum  septimum 
, vel  octavum,  priores  dentium  molarium  nonnun- 
quam  intra  primum  sexennium,  i i a ut  cum  lactenti- 
bus simul  adsint,  interdum  serius,  secundi  molarium 
anno  duodecimo  aut  decimo  quarto,  postremi  seu 
dentes  sapientiae  circa  annum  vicesimum.  Incipiente 

dentium  ossificatione  in  foetu,  superficies  nuclei  om- 
nes exhibet  eminentias,  quibus  postea  facies  manduca- 
toria  coronae  ossificatae  insignitur.  In  supremis  api- 
cibus aut  aciebus  nucleorum  deinde  testulae  oriuntur, 
ex  ossea  substantia  constantes,  quae  laxe  tantum  et 
citra  conjunctionem  pulpae  adjacent  et  per  sacculi 
membranam  ei  apprimuntur.  Ouae  testulae  pul- 
pam adtingunt,  haec  multo  rubicundior,  reticulis 
vasorum  sanguiferorum  longe  densioribus  intertexta 
est,  quam  alibi.  Jourdain  substantiam  osseam  prius 
formari  dicit,  quam  vitream,  I.  F.  Meckel  vero 
utramque  simul  oriri  ostendit,  etenim  minimas  te- 
stulas substantiae  vitreae  strato  jamjam  obtectas  inve- 
nit. Substantia  ossea  intus  pulpam  nervis  vasisque 
opulentam  includit,  quae  eandem  quidem  formam, 
sed  longe  aliam  indolem  et  organisationem  exhibet, 
ac  reliquae  substantiae  lelisque  compositis  adnume- 
randa  est.  Organon  enim  sistit,  cujus  secretoria 
actione  cujusque  dentis  substantia  ossea  formatur  et 
servatur.  Postquam  facies  manducatoria  ct  pars  fa- 
cierurn  lateralium  pulpae  ossificatae  sunt,  substantia 
ossea  pulpam  instar  testae  cavae  non  accretae  tegit, 
eundem  ambitum  jam  habentis,  quo  gaudet,  si  dens 
evolutus  'est.  Circuitus  enim  dentis  ab  hoc  inde 
tempore  modo  tantum  incrementi  obtinet,  quantum 

substantiae  vitreae  stratum  accedit.  Simul  autem 
pulpa  versus  alveolum  crescere  pergit,  totum  coronae 
cavum  paulatim  ambit  et  ossificatio  procedit.  Quo 
gradu  cortex  cavus  dentis  ossescentis,  novis  substan- 
tiae osseae  stratis  in  superficie  interiori  depositis,  cras- 
sitie  increscit,  pulpae  ambitus  diminuitur.  Quum  igi- 
tur pars  dentis  ossificata  in  pulpae  locum  quasi  suc- 
cedat ejusque  formam  recipiat,  quum  porro  ista  pars 
ossificata  materiam  contineat  animalem,  pulpae  simi- 
lem: suspicari  licebit,  pulpae  ossificationem  ita  fieri, 
ut  terraneae  substantiae  in  ea  deponantur;  at  si  hoc 
esset,  pars  dentis  ossificata  cum  pulpae  parte  non 
ossificata  arctius  cohaereret,  nec  tantum  eam  tangeret. 
Hanc  ob  rem  Hun ter  et  Cuvier  persuasum  sibi  ha- 
bent, substantiam  osseam  nonnisi  a pulpae  superficie 
secerni,  et  ipsam  pulpam  resorptione  diminui,'  isto- 
que  modo  novum  substantiae  osseae  stralum  in  facie 
interiori  partis  ossificatae  dentis  relinqui.  Pfaff  alii- 
que physiologorum  pulpam  membrana  admodum  va- 
sculosa obvestiri  dicunt,  quae  easdem  forsan  partes 
agat,  ac  mollis  gelatinosa  cartilago,  ex  qua  formen- 
tur ossa;  hoc  tantum  modo  figuram  dentis  regularem 
explicari  posse  dicunt,  quippe  quae  ad  illam  effigiem, 
quasi  accommodetur.  Bertin  et  Rous&eau  exem- 
plorum mentionem  faciunt,  in  quibus  dentes  horni- 

num  molares  praeter  normam  omni  carerent  cavi- 
tate, utpote  quorum  pulpa  ex  toto  ossificata  nu- 
cleum formarit  osseum,  qui  osseam  dentium  substan- 
tiam imitabatur,  attamen  manifesto  limite  segregaba- 
tur. Lassaigne  instituta  exploratione  hosce  nucleos 
plus  substantiae  animalis  et  calcareae  carbonicae, 
minus  calcareae  phosphoricae,  continere  expertus  est, 
quam  reliquam  dentium  substantiam  osseam.  Aliis 
in  exemplis,  praesertim  in  senibus,  pulpae  loco  ma- 
teria animalis  sicca  friabilis  inventa  est. 

I 

Sub  dentium  eruptionem  radices  eorum  tan- 
quam  elongationes  molles  e pulpa  paiilatim  succre- 
scunt, primum  pars  coronae  proxima,  postea,  si  haec 
substantia  ossea  tegitur,  pars  remotior.  Quum  demum 
radicum  apices  ossescant  et  nonnisi  foraminulum  re- 
linquant, per  quod  vasa  nervique  intrare  possint  den- 
tem, tam  pulpae  quam  dentis  incrementa  limitantur. 
Quamdiu  radices  osseae  latius  patent,  hominum  den- 
tes crescere  pergunt;  eorum  animalium  dentes,  in 
quibus  nunquam  radices  in  apices  excurrunt,  sed 
finem  habent  ampliorem  et  foramen  latius  patens, 
diu  post  absolutam  evolutionem,  imo  per  totam  vi- 
tam, incrementa  capiunt,  id  quod  de  molaribus  den- 
tibus solidungulorum,  ruminantium,  glirium  aliorum- 
que herbivororum  valet.  Singulari  manducationis 

modo,  quo  haecce  animalia  utuntur,  dentes  admo- 
dum deteruntur,  at  corona,  cavitate  destituta,  conti- 
nuo incremento  pulpae  in  cava  radice  latentis  magis 
magisque  ex  alveolo  protruditur.  Simili  ratione  gli- 
rium  dentes  radentes,  elephantis  ebur  et  suis  dentes 
angulares  crescunt.  Unum  alterumve  dentium  inci- 
sorum majorum  caniculi  vel  aliorum  animalium,  si 
diffracto  dente  opposito  deteri  nequeat,  eximiam  lon- 
gitudinem imo  turbinem  spiralem  adipisci  posse,  ne- 
minem fugit,  Rudo  Iphi  mentionem  facit  cranii 
cameli  Bactriani,  in  museo  Berolinensi  asservati,  in 
quo  dimidia  coronae  dentis  molaris  sinistri  postremi, 
illata  haud  dubie  violentia,  diffracta  cernitur,  ideoque 
dens  oppositus  inferior,  qua  coronam  dimidiam  non 
diffractam  tangit,  solitam  exhibet  longitudinem,  qua 
autem  lacunae  oppositus  neque  detritus  est,  pollice 
dimidio  denuo  in  lacunam  assurgit  eamque  explet. 
Quaeque  radix  intus  habet  canalem,  ad  cavum  coro- 
nae pergentem.  Qua  substantia  vitrea  desinit  et  ra- 
dix incipit,  ergo  in  collo  dentis,  cavum  illud  exstat 
et  omnino  coronae  figuram  referre  videtur.  Multi 
dentium  morbi  haud  dubie  eo  nituntur,  quod  pro- 
vectiori aetate  radicum  canales  saepe  coarctantur, 
imo  quandoque  explentur,  quamobrein  haec  res  plu- 
ris aestimanda  est,  quam  fieri  solet.  Proxime  a co- 


ronae  cavitate  canalis  diutissime  servatur.  Cavitatis 
contenta,  exorta  obliteratione  canales  emoriantur, 
neces.se  est,  quod  tandem  coronae  etiam  detrimenta 
affert;  radix  saepe  vivit,  si  caries  coronam  destruxit. 
In  radicum  canales  et  coronae  cavitatem  membrana 
radicum  tanquam  tunica  internae  se  insinuat,  quam 

Bird  internam  mucosam  vocat,  per  quam  pariter 

\ 

atque  per  externam  vasa  nervique  diffunduntur.  Spa- 
tium exiguum  canalium,  quod  superest,  teste  Bichat 
vasorum  et  nervorum  congerie  expletur,  cui  refraga- 
tur Bird,  congeriem  illam  pro  dentium  medulla, 
ossium  longorum  medullae  simili,  habens.  Vita  den- 
tis, qui  solidus  evasit,  tantummodo  in  vasis  nervis- 

que  per  tunicam  radicis  externam  discurrentibus  vi- 
get. Instauratio  substantiae  osseae  dentium  et  ossium 
ipsorum  longe  discrepat.  Ossa  enim,  periosteo  de- 

nudata  aerique  obnoxia  emoriuntur,  dentium  vero 
substantia  ossea,  quamvis  substantia  vitrea  careat, 
aeri  exposita  bene  sustinet,  quod  dentes  politi  aut 
limati  quotidie  testantur.  Si  juniora  animalia  diutius 
rubia  tinctorum  pascuntur,  ossa  eorum  rubescunt., 
non  solum  quae  eo  tempore  ossescunt,  quo  rubia 
tinctorum  praebetur,  sed  etiam  quae  ossilicata  jam 
sunt.  Postea  ossa  hunc  colorem  rubicundum  exuunt, 
si  animal  per  longius  tempus  pabula  capit  rubiam 

tinctorum  non  continentia.  Alia  observantur  in  den- 
tibus. Si  fidendum  est  J.  Hunteri  experimentis, 
substantia  ossea  dentium  jam  formata  colorem  ru- 
brum non  induit,  sed  tantum  ossescens  rubia  tincto- 

• « 

rum  eodem  tempore  data  tingitur  tinctaque  nunquam 
colorem  rubrum  dimittit.  Causa  in  eo  est,  quod 

'i  , 

ossium  jam  formatorum  substantiae  perpetuo  humo- 
res advehuntur,  qui  pigmento  rubiae  tinctorum  satu- 
rati,  cum  calcaria  ossium  phosphorica  hoc  communi- 
cant, quacum  magnam  alit  affinitatem,  viceversa  autem 
ipsum  pigmentum  ex  ossibus  attrahunt,  coloremque 
eorum  rubrum  auferunt,  si  animalia  non  amplius  ru- 
bia tinctorum  pascuntur.  Hoc  discrimen  corrtpro- 

y 

bare  videtur,  dentibus  non  aeque  ac  ossibus  humores 

nutritios  advehi  eodemque  modo  ex  iis  reduci.  Fa- 
cile est  intellectu,  minime  hic  agi  de  rubro  colore, 

quem  superficies  dentium  induere  possit,  dum  rubia 
tinctorum  manducata  tangatur.  Quibus  experimentis 
demonstrari  Hunter  putavit',  substantiam  dentium 
osseam  singulis  stratis  reformari;  nam  si  juniora  ani- 
malia, cujus  dentes  ossescebant,  rubiam  tinctorum  per 
vices  obtulit  ac  submovit,  strata  substantiae  osseae 
quae  formabantur  quo  tempore  animal  rubiam  tincto- 
rum hausit,  non  modo  rubescebant,  sed  tincta  etiam 
manebant,  reliqua  strata,  per  vices  formata,  quibus 

rubia  tinctorum  non  offerebatur,  alba  apparebant. 
Strata  rubra  et  alba  se  invicem  excipiebant,  ita  ut 
strata  dentis,  quo  proprius  ab  externa  superficie  abe- 
rant, eo  breviora  essent  minusque  alte  ad  radicem 
descenderent.  Teste  Cuvier  dentis  strata,  quae  .dum 
infans  aegrotat,  formantur,  postea  plerumque  a reli- 
quis stratis  colore  discrepant,  e contrario  morbi,  qui- 
bus omnia  ossa  mollescunt,  dentium  mollitiem  non 
inducunt.  Oudet  in  exemplo  quodam  maxillam 
inferiorem  morbo  aliquo  in  substantiam  mollem  ho- 
mogeniam  fuisse  mutatam,  dentes  vero  integros  ex- 
stitisse refert.  Proinde  dentium  ossiumque  morbi 
nihil  habent  communem,  imo  ne  dentium  caries 
quidem  in  rebus  primariis  ab  eo  ossium  morbo  dif- 
fert, qui  hocce  nomine  notatur.  Substantiae  osseae 
destructio  sine  ulla  vasorum  sanguiferorum  morbosa 
actione,  quae  in  ossium  carie  locum  habet,  exoritur. 
Quodsi  substantia  ossea  cohaesione  privatur,  autflavescit 
aut  nigrescit.  — Humores  a dentium  pulpa,  alveolo- 
rum membrana  orisque  tunicis  secreti,  qui  dentium 
substantiam  arrodunt,  principem  illius  morbi  causam 
suppeditare  videntur,  qui  plerumque  ab  iis  locis  ori- 
tur, ubi  dentes  mutuam  pressionem  in  se  exserunt ; 
auctore  Fournier,  frequentissime  dentes  lactei,  non 
raro  dentes  hominum  mediae  aetatis,  minime  senio- 

rum  infestat.  Denudatio  osseae  substantiae  a teg- 
mento vitreo  ad  destructionem  non  sufficit,  id  quod 
nonnullae  Aethiopum  gentes  probant,  quippe  quae 
dentibus  incisivis  et  caninis  limae  ope  cuspides  ser- 
ratas salva  substantia  inferant.  Excrescentiae  et 
luxuriationes  osseae,  quae  nonnunquam  in  dentibus 
animadvertuntur,  exostosibusque  aut  spinae  ventosae 
similes  sunt,  judice  Oudet  non  ab  ipso  dente  sed 
ab  ejus  folliculo,  teste  Cuvier  a pulpa  etiam  origi- 
nem ducunt.  Perperam  tamen  existimabis,  substan- 
tiam dentium  osseam  nil  nisi  massam  secretam  quasi 
mortuam,  esse.  Quemadmodum  enim  acida  per 
poros  substantiae  osseae  et  vitreae  ad  pulpam 
usque  penetrant,  et  hebetudinis  sensum,  verbi  causa 
post  fructuum  acidorum  usum,  excitare  possunt,  ita 
humores  dentem  permeare  videntur,  quos  pulpa  va- 
sis opulenta,  nec  non  tunica  externa  et  interna  ad- 
modum vasculosa  edunt.  Quos  humores,  quamvis 
per  organicos  canales  non  circumeant,  non  parum 
ad  substantiae  dentium  conservationem  conferre,  sin 
eorum  mixtio  depravetur,  destructionem  moliri,  haud 
improbabile  est.  Partes  dentis  detritae  aut  diffractae, 
haud  restituuntur  quidem,  num  vero  hssurae  con- 
glutinentur nec  ne,  minime  diremtum  est.  Duval, 
Cuvier  et  Oudet  dentium  partes  fissuris  solutas  eo 

tantum  cum  dente  coalescere  posse  dicunt,  quod 

pulpa  in  cavitate  nova  substantiae  osseae  strata  effi- 

% 

cere  pergat,  quae  non  modo  denti  sed  etiam  parti 

diffissae  adhaereant,  istoque  modo  inter  utramque 

partem  quasi  glutem  sistant.  Quum  res  in  facto 

posita  sit,  dentes  sanos  recens  extractos,  si  transpo- 

\ _ 
nantur  in  alveolos  alius  hominis,  cui  dens  ejusdem 

generis  modo  evulsus  est,  solito  modo  figi  et  firmari, 
Sim  mons  osseam  substantiam  nutriri  debere  ratio- 
cinatus est;  verumtamen  in  his  modo  argumentum 
cernitur,  quod  membranam  alveolos  investientem 
cum  insito  dente  sese  conjungere  eique  ad  haere- 
scere posse  docet. 

Dentes  in  variis  corporis  partibus  oriri  cistidibus 
inclusi,  quae  praeterea  adipem  et  pilos  continent, 
saepius  observatum  est*  Hujusmodi  cystides  in  ova- 
riis, utero,  mesenterio  ventriculo,  super  diaphrag- 
mate in  orbitis  sub  lingua  repertae  sunt  * dentes  iis 
inclusi  perinde  ac  reliqui  substantia  vitrea  obducun- 
tur. Quaenam  causa  efficiat,  ut  radices  absorbeantur, 
dentes  lactentes  et  permanentes  excidant , radices  in 
senectute  consumantur,  nondum  diremtum  est.  Bird 
alveolorum  periosteum  haud  dubie  vasis  lymphaticis 
pollere  existimat,  quibus  radices  absorbeantur.  Idem 
de  viro  viginti  octo  dentibus  inslruclo  refert,  qui 

nunquam  eorum  vicissitudinem  expertus  sit,  imo 
prius  obtinuerit  dentes  permanentes,  quam  solito 
more  obtineantur,  e quibus  dentes  constantes  lac- 
tentium sumtibus  formatos  esse  concludit. 

Praeter  formae  mutationes  procedente  aelate 
dentes  auctore  Lassa  igne  alias  partium  constituen- 
tium proportiones  adipisci  videntur,  iL  contrarias, 
quas  in  seniorum  ossibus  observamus.  Sicut  enim 
ossium  partes  terraneae  provectiori  aetate  praevalent, 
materia  animalis  autem  diminuitur,  ita  dentes  par- 
tium terranearum  aliquid  amittere  dicuntur.  Las- 
sa igne  varias  partium  constituentium  proportiones 
per  varias  aetates  descripsit,  quarum  sinceritatem 
mullis  disquisitionibus  confirmari  dicit. 

Proportionum  ordo  hic  est: 

Materiae  Calcariae  Calcariae 
animalis.  phosphoric,  carbonicae. 

In  sacculo  dentis  infantis  unius 


diei 

57,  0. 

37,  0. 

6,  0. 

In 

pulpa  dentis  infantis  unius 

/ 

diei 

77,  0. 

23,  0. 

— 

In 

cartilagine  dentis  infantis 

unius  diei 

86,  7. 

11,  3. 

2,  0. 

In 

dente  toto  infantis  Unius  diei 

35,  0. 

51,  0. 

14,  0. 

ln 

dentibus  lactantibus  infantis 

biennis 

23,  0. 

67,  0. 

10,  0. 

In 

dentibus  permanentibus  in- 

fantis biennis 

17,  5. 

65,  0. 

17,  5. 

In 

dentibus  infantis  sexennis 

28,  571. 

60,  009. 

11,  420. 

In 

dentibus  adulti  hominis 

29,  0. 

61,  0. 

10,  0. 

ln 

dentibus  hominis  unius  et 

octoginta  annorum 

33,  0. 

66,  0. 

i,  o. 

Secundum  hanc  tabulam  dentes  infantis  recens 
nati,  qui  substantia  vitrea  nondum  exculta  muniun- 
tur et  dentes  senis  plurimum  materiae  animalis 
habent. 

Quandoque  variis  sub  conditionibus  circa  apices 
radicum  tertia  observatur  substantia,  cornea,  massam 
referens  flavam,  diaphanam,  substantiae  corneae 
similem.  Nonnulli,  ut  Blumenbach,  sine  causa 
sufficiente  propriam  dentium  substantiam  esse  putant; 
Soemmering  vero  et  Schreger  productum  esse 
dicunt  substantiae  osseae  morbose  mutatae.  Schre- 
ger praecipue  ad  structuram  fibrosam  substantiae 
osseae  provocat,  quae  cum  in  radice  aeque  magni- 
festa  sit  ac  in  corona,  in  illa  substantia  cornea  desi- 
deretur. Bird  eam  pro  effectu  habet  tunicae  mu- 
cosae radicis,  quippe  quae  pariter  ac  epidermis  ad 
formandas  excrescentias  corneas  opportuna  sit. 

Ex  iis,  quae  de  dentibus  hactenus  tradita  sunt, 
luculenter  apparere  videtur,  partes  eorum  duras  sub- 
stantiis simplicibus  adumerandas  esse,  id  quod  se- 
quentia ad  majorem  probabilitatis  gradum  evehunt: 

1.  In  duris  dentium  partibus  perinde  ac  in 
tela  cornea  neque  vasa  neque  nervi  neque  tela  cellu- 
losa conspiciuntur;  eadem  nunquam  non  sensilitatis 
sunt  expertes.  Altera  ex  parte  perinde  ac  tela  cor- 


nea  commercium  alunt  cum  organis  vasorum  et 
nervorum  ditissimis  ideoque  magna  sensilitate  con- 
spicuis, quorum  secretionibus  oriuntur,  haud  dubie 
nutriuntur  et  quorum  sensilitate  ad  vitandas  injurias 
compellimur,  quibus  durae  dentium  substantiae  sub- 
mitti possint. 

2.  Inter  vitam  aeri  multisque  aliis  injuriis  re- 
sistunt, quibuscum  contactum  «ineunt,  qnamobrem 
nori  secus  ac  pili,  ungues  et  epidermis  absque  te- 
gmento in  corporis  vivi  superficie  subsistere  possunt. 
Post  mortem  inter  omnes  partes  diutissime  repugnant 
putredini. 

3.  Partes  tritione  vel  alia  ratione  amissae  pri- 
stino in  loco  non  regenerantur,  quare  epidermidis, 
pilorum  et  unguium  instar  deteruntur,  imo  a cor- 
pore prorsus  secedere  possunt;  nonnullorum  autem 
animalium  dentes,  uti  partes  dictae  e substantia  conj 
stantes,  per  longum  tempus,  quin  adeo  totam  per 
vitam,  crescere  solent. 

4.  Quibusdam  animalibus  dentium  loco  partes 
revera  corneae  sunt,  similibusque  ac  illi  functionibus 
provident. 


VITA  AUCTORIS. 


ESo  Franciscus  Augustus  Guilelmus  May, 
die  ultimo  mensis  Octobris  anno  MDCCCIX  Grott- 
koviae  patre  pharmacopola,  matre  e gente  Reis- 
muelleriana  natus  catholicam  fidem  confiteor. 
In  gymnasio  Nissensi  doctrinis  omnibus,  quae  ad 
studia  academica  viam  muniunt,  imbutus  sum.  Examine 
scholastico  rite  absoluto  atque  testimonio  maturitatis 
impetrato  mense  Octobri  a.  MDCCCXXIX  Berolinum 
me  contuli,  ubi,  cum  animum  ad  artem  medicam 
propensum  sentirem,  in  numerum  civium  instituti  re- 
gii medico  - chirurgici  Fridcrici  - Guilelmi  acceptus 
sum,  attamen  quum  directores  hujus  instituti 
corpus  meum  ad  medici  militaris  difficultates  feren- 
das non  satis  validum  pularent,  post  biennium  insti- 
tuto relicto  civibus  universitatis  Berolinensis  ab 
111.  Marheinecke  t.  t.  rectore  magnifico  d.  XXXI. 
m.  Octobr.  MDCCCXXXl  adscriptus  sum.  Per  qua- 
driennium ad  studia  utriusque  medicinae  incubui  et 
virorum  illust.  et  celcb.  praelectionibus  his  interfui  : 
111,  Link  de  botanice,  historia  naturali  et  toxi- 
cologia;  (ilei-  Wolff  de  logice  psychologia;  III.  Ru- 
dolphi  de  osteologia  et  anatomia  universa;  111. 
Schlemm  de  syndesmologia  et  splanchnologia  au- 


divi  disserentes;  in  arte,  cadavera  rite  dissecandi  111. 
Rudolphi  et  Schlemm  mihi  duces  fuerunt.  111. 
Hermbstaedt  de  pharmacia;  Cei.  Turte  et  111. 
Mitscherlich  de  chemia  physice  et  pharmacia; 
11!.  Fr.  Hufeland  de  pathologia  generali  et  semio- 
tice;  III.  H o rn  de  pathologia  speciali,  de  morbis  men- 
tis et  de  syphilide;  111.  Bartels  de  pathologia  spe- 
ciali et  de  aphorismis  Hipprocatis;  Cei.  C asper  de 
medicina  forensi;  111.  Kluge  de  chirurgia  generali, 
de  morbis  ossium  mechanicis,  de  arte  obstetricia,  de 
arte  fascias  imponendi;  de  akiurgia  una  cum  cursu 
operationum  cum  Cei.  Juengken  ejusque  de  oph- 
thalmiatrice  scholas  adii.  Neque  abfui  exercitationi- 
bus clinicis  Perillustr.  Hufeland,  111.  Rust,  de 
G r a e f e,  B a r t e 1 s , W olff,  Juengken  et  Kluge. 
Tentamine  philosophico  et  medico,  nec  non  exa- 
mine rigoroso  absolutis,  fore  spero,  ut  disserta- 
tione thesibusque  defensis  summi  in  utraque  medi- 
cina honores  in  me  conferantur. 


THESES  DEFENDENDAE. 


1.  Dentitio  prima  neque  morbus  est9  neque 
morbos  ciet . 

• ' \i  , ■ • • * • 

2.  Existere  potest  inflammatio  in  corpore  asthe- 
nia  Laborante,  attamen  inflammatio  ipsa 
nunquam  asthenica. 

3.  Formatio  nasi  ( rhinoplasticesf)  ex  fronte 
illi  ex  brachio  in  unie  er  so  praeferenda  est. 

4.  Gangraena  syphilidem  aufert. 

5.  E enaesectio  in  inflammationibus  non  est 
' remedium  debilitans  sed  roborans. 

6.  Caries  ossium  alius  est  morbus  ac  ille, 
cui  in  dentibus  idem  nomen  inditur. 


